钦定古今图书集成/明伦汇编/氏族典/第639卷 > 《郑樵通志》 > 《国语解》
## 钦定古今图书集成/明伦汇编/氏族典/第639卷 > 《郑樵通志》 > 《国语解》

《纥石烈》曰：《高》。

金

纥石烈胡剌

按《金史纥石烈胡剌传》：“胡剌，晦发川唵敦河人，徙西
北路，识契丹字，为帅府小吏。梁王宗弼复陕西，久不
通问。睿宗在燕京，遣胡剌往候之。是时宗弼自凤翔
攻和尚原，使胡剌视彼中地形，修道筑城。十二年往
滨州，密访南边事体，及观刘豫治齐状，尽得其虚实，
睿宗甚嘉之。皇统初，从宗弼渡淮，及下庐、和二州，大”
破张浚、韩世忠等军，遣胡剌驰奏，赏以金盂、重彩五
端、绢五疋。七年，授同知景州军州事，以廉加忠武校
尉。天德初，以监察御史分司行台，历同知济州防御
使事，入为监察御史，秩满再任。大定二年，迁刑部员
外郎，与御史大夫白彦敬往西北部族市马，累转泗
州防御使，三迁蒲与路节度使，移宁昌军，卒。